George Blake

George Blake, George Behar jaioa (Rotterdam, 1922ko azaroaren 11 – Mosku, 2020ko abenduaren 26a) britainiar espioia izan zen. Aita judu sefardia zen eta ama herbeheretarra protestantea. 13 urte zituela aita hil zitzaion eta Egiptora joan zen bizitzera izeba batekin. Kairoko Eskola Ingelesean ikasi zuen eta ondoren errusiera ikasi zuen Cambridgen. Kairon, bere lehengusu Henri Curielek ideia marxistetan hasi zuen. Bigarren Mundu Gerran Holandako erresistentzian parte hartu zuen eta 1942an familiarekin elkartu zen Ingalaterran. Royal Navyn sartu eta handik gutxira Secret Inteligence Servicek (MI6) errekrutatu zuen. 1948an Korean britainiar enbaxadara bidali zuten. Koreako Gerran ipar korearrek harrapatu eta Ipar Koreara bidali zuten. Han komunista egin zen eta sobietarrentzat lan egiteko eskaini zen. 1953an askatu eta Ingalaterrara itzuli zen, komunistentzako sator bezala lan eginez. 1961ean aurkitu zuten eta 42 urteko kartzela-zigorra ezarri zioten. Bost urte geroago, espetxetik ihes egin eta Moskun finkatu zen.

Kategoria:Rotterdamdarrak
Kategoria:Espioiak
Kategoria:Erresuma Batuko juduak
Kategoria:Ingalaterrako komunistak
Kategoria:Bigarren Mundu Gerrako Erresistentziaren kideak
Kategoria:Desertoreak
Kategoria:Erresuma Batuko kriminalak
Kategoria:Moskun hildakoak
Kategoria:Bigarren Mundu Gerrako Royal Navyko ofizialak
Kategoria:Erresuma Batuko komunistak
Kategoria:Erresuma Batuko marxistak